सारै चुप छाई दी दिक्खियै धन्नी बी चुप करी गई ते सोत लगी पेई देन। जदुंए दा नूहें-पुत्तरै नै ओदा कुसै दै घर जाना बन्द कित्ते दा हा उसदिनै दै प्रैन्त जिसबेलै बी उसी कोई सद्‌दने गी औंदा तां ओ मूहें-पुत्तरै गी दो-चार जरूर छुआई छोड़दी ते इस चाली मनै दी भड़ास कड्डी लंदी ब कुसै दै घर जन्दी नईं ही। “हुन जे इस घरा बाहर गई तां बाहर गै रौह्‌गी” पुत्तरें दे ऐ बोल मेशां गै कन्डे आला लेखा उदे रस्ते च खिल्लरी जन्दे ते ओ पैर पिच्छैं खिच्ची लैंदी।